Títol: Del Correfoc als correfocs Autor: Heribert Masana i soler Data de publicació: octubre de 2026 Idioma: català Format: 14 x 21cm Nombre de páginas: 192 Preu: 18 euros Punts de venda: llibreríes de referència i especialitzades ISBN: 979-13-991977-4-7 . Sota el títol DEL CORREFOC ALS CORREFOCS es forneix un llibre que parteix de la necessitat d’explicar com la nova festa del Correfoc, nascuda en el bressol de les festes de la Mercè de Barcelona d’entre 1979-1980, s’expandí de forma multiplicativa i implosiva arreu de les comarques de Catalunya. Partint de certs antecedents històrics i continuant amb l’anàlisi del Correfoc barceloní, s’explica com el jovent de l’època, molt procliu a la creació de noves fórmules festives i culturals, va ser el catalitzador de múltiples correfocs, actes de foc amb d’altres denominacions i desenes i desenes de noves colles de diables, dracs, bestiari de foc i grups d’animació per arreu del país. El llibre també proporciona una àmplia mostra de certs fragments molt il·lustratius de la premsa de l’època, així com també certs petits relats literaris, que donen una pinzellada de l’ambient que es vivia enmig d’un correfoc. . Col·lecció Just a Temps . Edicions Morera, editora del tradicional Calendari de l’Ermità,i que, a través de la Col·lecció l’Ermità (que ja compta amb 19 títols), ha anat publicant llibres de cultura popular catalana en les seves diverses expressions, ara aposta també per donar sortida a estudis històrics que requereixen una extensió i un format diferent per compendiar adequadament i posar a l’abast coneixements innovadors que completen certs relats i baules que falten de la història de Catalunya. .. PRESENTACIONS PREVISTES 2026 . Valls.Divendres, 16 d’octubre a les 18.30h. Pati de Sant Roc de l’Institut d’Estudis Vallencs Barcelona. Dijous, 29 de juliol a les 19h. Sala d’actes del Centre de Cultura Popular La Violeta de Gràcia. Igualada. Dissabte, 21 de novembre a les 12 h. Biblioteca Central. Manresa (data per confirmar). Biblioteca del Casino. . * Les presentacions es confirmaran i anunciaran a la pàgina web i xarxes socials d’Edicions Morera. Amb el suport de: